《挽张素臣先生逝》
清代·王抱承

古来称君子，不于温饱中。举世莫之爱，天亦固其穷。

然后见言行，可以为世风。谁为后来者，素心推我翁。

结庐虽人境，杳然闭闲宫。一函义文经，抱以究始终。

我来永诀时，犹提主敬功。惜哉我翁去，萧然闾巷空。

负翁日已多，永矢爱吾躬。

作者简介：王抱承（1631-1704），字果延，号补斋，晚自号溪南遗老，无锡开化乡人。清顺治八年秀才，工诗，有《补斋集》。